CELEX: 32012D0410
Language: et
Date: 2012-07-16 00:00:00
Title: 2012/410/EL: Nõukogu otsus, 16. juuli 2012 , millega määratakse kindlaks Maailma Kaubandusorganisatsiooni (WTO) peanõukogus Euroopa Liidu poolt võetav seisukoht Filipiinide taotluse kohta teha riisi osas kehtiva erikorra pikendamiseks erand WTO eeskirjades

20.7.2012   
            
            
               ET
            
            
               Euroopa Liidu Teataja
            
            
               L 192/15
            
         NÕUKOGU OTSUS,
   16. juuli 2012,
   millega määratakse kindlaks Maailma Kaubandusorganisatsiooni (WTO) peanõukogus Euroopa Liidu poolt võetav seisukoht Filipiinide taotluse kohta teha riisi osas kehtiva erikorra pikendamiseks erand WTO eeskirjades
   (2012/410/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Filipiinidele võimaldati Maailma Kaubandusorganisatsiooni (WTO) asutamislepingu (Marrakeši lepingu) (edaspidi „WTO leping”) ja eeskätt põllumajanduslepingu jõustumisel kümneks aastaks riisi osas kehtivat erikohtlemist.
            
         
               (2)
            
            
               Põllumajanduslepingu kohaselt pikendati Filipiinidele seejärel riisi osas kehtivat erikohtlemist 1. juulist 2005 kuni 30. juunini 2012, muutes selleks kontsessioonide ja kohustuste loendit LXXV.
            
         
               (3)
            
            
               Riisi osas kehtiva erikohtlemise pikendamine pärast 30. juunit 2012 seati sõltuvusse Doha arengukava läbirääkimiste tulemustest, milles pakutaks välja alternatiivseid erikohtlemise mehhanisme. Doha arengukava läbirääkimised ei ole aga veel lõpule viidud.
            
         
               (4)
            
            
               Filipiinid teavitasid 22. novembril 2011 WTO põllumajanduskomiteed kavatsusest alustada läbirääkimisi asjaomasest tootest oluliselt huvitatud WTO liikmetega, et jätkata riisi osas kehtivat erikohtlemist.
            
         
               (5)
            
            
               WTO lepingu IX artikli punktides 3 ja 4 on sätestatud kord erandite tegemiseks mitmepoolsetest kaubanduslepingutest.
            
         
               (6)
            
            
               Sel alusel esitasid Filipiinid 20. märtsil 2012 taotluse teha erand kohustustest, mis on võetud põllumajanduslepingu 5. lisa artikli 4 lõike 2 ja B jao kohaselt, et lubada Filipiinidel jätkata erikohtlemist riisi osas 1. juulist 2012 kuni 30. juunini 2017.
            
         
               (7)
            
            
               Liit on riisi netoimportija. Selle erandi võimaldamise mõju liidu majandusele ja kaubandusele oleks seega tühine.
            
         
               (8)
            
            
               Seepärast on asjakohane määrata kindlaks seisukoht, mille liit võtab WTO peanõukogus kõnealuse eranditaotluse suhtes,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu võetav seisukoht Maailma Kaubandusorganisatsiooni peanõukogus on toetada Filipiinide taotlust pikendada vastavalt erandi taotluses sätestatud tingimustele riisi osas kehtivat erikohtlemist 1. juulist 2012 kuni 30. juunini 2017.
   Kõnealuse seisukoha esitab komisjon.
   Artikkel 2
   Käesolev otsus jõustub selle vastuvõtmise päeval.
   
      Brüssel, 16. juuli 2012
      
         
            Nõukogu nimel
         
         
            eesistuja
         
         S. ALETRARIS